La Policia Local de Burjassot inicia les xarrades sobre l’ús de material pirotècnic
2025-07-24

La festa fallera ja està al carrer i bona prova d’això és que ja fa olor a pólvora, a bunyols, a xocolate…i, és que, en pocs dies, els monuments fallers també estaran plantats i es començarà a gaudir de les Falles.

Perquè aquest gaudi siga d’una manera controlada i conscient, quant a l’ús de material pirotècnic, la Policia Local de Burjassot ha iniciat les xarrades informatives i formatives que desenvolupa en els centres educatius del municipi perquè els més menuts de la casa coneguen quins articles pirotècnics poden manipular segons la seua edat i la importància que ho facen en els llocs permesos.

Respectar el mobiliari urbà, no tirar petards en zones verdes per perill d’incendi, saber quin tipus de material pirotècnic poden llançar…totes aquestes indicacions són les que els agents encarregats de les xarrades estan donant a l’alumnat de Burjassot, a més de solucionar tots els dubtes que els sorgeixen.